गृह प्रशासन सुधार्न विगतमा पनि पटक–पटक यस्ता योजना तथा प्रतिबद्धता आउने गरेकै हुन् । तर तिनको कार्यान्वयन पक्ष सन्तोषजनक हुन सकेन । विभिन्न घटनाक्रम र कार्यशैलीलगायतका कारण आलोचित बन्दै आएको पृष्ठभूमिमा गृह प्रशासन सुधार अत्यावश्यक भइसकेको छ । त्यसैले गृहमन्त्रीले मंगलबार सार्वजनिक गरेका योजनाहरूलाई प्रभावकारी ढंगले कार्यान्वयन गर्न सक्नुपर्छ । यसका लागि सरकार, राजनीतिक दल र गृह मन्त्रालयका कर्मचारी सबैको सहयोग, समन्वय र सहकार्य चाहिन्छ ।
